Foreslår EU-moms

Behovet for flere penger i kassen gjør at EU-kommisjonen foreslår en spesiell moms.

Vis mer byoutline Virginia Mayo

Publisert: Oppdatert: 19. oktober 2010 19:51 , Publisert: 19. oktober 2010 19:30

Forslaget, som ble lagt fram tirsdag, inngår i en ny pakke som har som mål å finne nye inntektskilder til EUs budsjett.

Kommisjonen foreslår også at budsjettet skal finansieres gjennom skatt på økonomiske transaksjoner, auksjon av utslippskvoter og en EU-avgift på flytransport.

LES OGSÅ: Trichet vil skjerpe budsjettreglene i eurosonen

I tillegg ønsker Kommisjonen å få inn inntekter via en energiskatt og en egen boligskatt.

– Vi mener at den nåværende budsjettmiksen ikke er god nok og foreslår derfor nye måter å skape egne ressurser på, heter det i en uttalelse fra Kommisjonen.

Med det nye forslaget setter Kommisjonen for alvor i gang debatten om hvordan EUs sjuårige budsjett fra 2014 til 2020 skal se ut. Budsjettet skal være ferdigforhandlet under dansk EU-formannskap i første halvdel av 2012.

For tida sliter mange EU-land med store sparepakker, noe som nok betyr at regjeringene ikke umiddelbart er villige til å betale mer for medlemskapet.

EU-kommisjonen kritiserer nettopp at det tenkes for mye på nasjonale interesser når pengene skal fordeles mellom landene.

I øyeblikket finansierer EUs borgere rundt 70 prosent av EUs utgifter gjennom nasjonale skatter.

Les flere økonominyheter på E24.